L 17/80
HU
Az Európai Unió Hivatalos Lapja
2023.1.19.
MELLÉKLET
Az (EU) 2021/2115 rendelet 134. cikkében említett éves teljesítményjelentés tartalmának ismertetése
1.
A KAP STRATÉGIAI TERV VÉGREHAJTÁSÁNAK ÁLLAPOTÁRÓL KÉSZÜLT ÖSSZEFOGLALÓ AZ ELŐZŐ PÉNZÜGYI ÉVRE VONATKOZÓAN
Ennek a szakasznak az (EU) 2021/2115 rendelet 143. cikke (7) bekezdésének a) pontjában említett minőségi információkat kell tartalmaznia.
1.1.
Összefoglaló a KAP stratégiai terv végrehajtásának állásáról Ennek az alszakasznak tartalmaznia kell a KAP stratégiai terv végrehajtása terén az előző pénzügyi év során elért eredmények összefoglalását.
Ez az alszakasz tartalmazhatja a KAP stratégiai terv előző pénzügyi évben elért teljesítményét befolyásoló fő kérdések összefoglalását is, amelyet az 1.2. alpontban kell részletesen jelenteni, beleértve az e problémák kezelése érdekében hozott intézkedéseket is.
1.2.
A KAP stratégiai terv végrehajtásának helyzete konkrét és átfogó célkitűzések szerint Ez az alszakasz az (EU) 2021/2115 rendelet 6. cikkének (1) és (2) bekezdésében említett minden egyes konkrét és átfogó célkitűzés kapcsán tartalmazza a KAP stratégiai terv előző pénzügyi évben elért teljesítményét befolyásoló problémák leírását, adott esetben indokolásukkal együtt, valamint adott esetben az e problémák kezelése érdekében hozott intézkedések leírását.
Ez az alszakasz tartalmazhat magyarázatokat az eredménymutatók elért értékeinek a megfelelő mérföldkövektől való eltérésére vonatkozóan, a 2.1. alszakasz szerint szolgáltatandó információk kiegészítéseként.
1.3.
A KAP stratégiai terv végrehajtásának horizontális szempontjai Ez az alszakasz tartalmazza a KAP stratégiai terv végrehajtása terén az előző pénzügyi évben elért eredmények leírását, a KAP stratégiai terv előző pénzügyi évi végrehajtását érintő problémák azonosítását, valamint adott esetben az ezek kezelésére irányuló intézkedéseket a KAP stratégiai terv végrehajtása és teljesítménye szempontjából releváns irányítással, hálózatokkal és nemzeti jogalkotási vagy nem jogalkotási intézkedésekkel kapcsolatban.
Ez az alszakasz tartalmazhatja azon problémák leírását, amelyek hatással voltak a KAP stratégiai terv előző pénzügyi évi teljesítményére, és amelyek nem jelenthetők az 1.2. alszakaszban szereplő konkrét vagy átfogó célkitűzések keretében.
1.4.
A jó mezőgazdasági és környezeti állapotra vonatkozó előírásoktól való eltérés 2023-ban Amennyiben a tagállam alkalmazta az (EU) 2022/1317 végrehajtási rendelet 1. cikkében előírt eltérést, ennek az alszakasznak tartalmaznia kell az eltérés alkalmazásának a globális élelmezésbiztonságra, a környezet megőrzésére és az éghajlatváltozás elleni küzdelemre gyakorolt hatásainak értékelését az említett végrehajtási rendelet 2. cikkének (5) bekezdésével összhangban.
2.
MENNYISÉGI INFORMÁCIÓK, AZ EREDMÉNYMUTATÓK ÉRTÉKEINEK A MÉRFÖLDKÖVEKTŐL VALÓ ELTÉRÉSÉRE VONATKOZÓ MINŐSÉGI INFORMÁCIÓK, VALAMINT A TÉNYLEGES EGYSÉGÖSSZEGEK TERVEZETT EGYSÉGÖSSZEGEKHEZ VISZONYÍTOTT TÚLLÉPÉSÉNEK INDOKOLÁSA
Ez a szakasz tartalmazza az (EU) 2021/2115 rendelet 134. cikkének (4) és (5) bekezdésében említett mennyiségi információkat.
Tartalmaznia kell továbbá az említett rendelet 134. cikke (7) bekezdésének b) pontjában említett, a mérföldkövektől való eltérésekre vonatkozó minőségi információkat is.
Tartalmaznia kell az említett rendelet 134. cikkének (9) bekezdésében említett kötelező minőségi információkat.
Tartalmazhatja az említett rendelet 134. cikkének (8) bekezdésében említett opcionális minőségi információkat.